ปรกติกินยาคุม ประจำเดือนมาปรกติ ครั้งสุดท้ายของการมีประจำเดือนคือ23-26 ก.ค. แล้วก็หยุดกินยาคุมมาจนถึงวันนี้ 31 ส.ค. ค่ะ ประจำเดือนก็ยังไม่มาเลยค่ะ แต่ตรวจแล้วเมื่อวันที่28 ขึ้น1ขีน จะตั้งครรภ์ไหมค่ะ ขอบค่ะ
สวัสดีค่ะ โดยปกติเมื่อหยุดทานยาคุมกำเนิด ประจำเดือนที่เป็นผลจากยาก็จะมาเป็นปกติ หลังจากนั้น การทำงานของรังไข่และการตกไข่จะเริ่มกลับมาภายใน 2-3 สัปดาห์ และประจำเดือนก็จะมาภายใน 4-5 สัปดาห์ดังนั้น การที่ประจำเดือนยังไม่มา อาจเกิดจาก1. การตั้งครรภ์ หากหลังจากหยุดทานยาคุม ได้มีเพศสัมพันธ์ ก็จะมีโอกาสตั้งครรภ์ได้ แต่หากได้ตรวจหาการตั้งครรภ์ โดยตรวจหลังจากมีเพศสัมพันธ์ไปมากกว่า 2 สัปดาห์แล้ว หากพบขึ้น 1 ขีด ก็ไม่น่ามีการตั้งครรภ์เกิดขึ้น แต่หากตรวจที่น้อยกว่า 2 สัปดาห์หลังมีเพศสัมพันธ์ ควรลองตรวจอีกครั้ง2. การทำงานของรังไข่และการตกไข่ยังไม่กลับมาเป็นปกติ3. การมีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว จะทำให้รังไข่กลับมาทำงานช้ากว่าปกติได้หากได้หาการตั้งครรภ์ที่น้อยกว่า 2 สัปดาห์หลังมีเพศสัมพันธ์ ควรลองตรวจซ้ำดูอีกครั้ง แต่หากไม่ได้มีเพศสัมพันธ์ ก็ให้รอไีกซักระยะ ประจำเดือน่าจะมาในที่สุดค่ะ